सूरमा को हालांकि एंट मैन से भी तगड़ा कॉम्पिटिशन मिलेगा क्योंकि हाल के दिनों में भारत में हॉलीवुड फिल्म ने अच्छी कमाई की है। एवेंजर्स इसका सबसे बड़ा उदहारण रहेगा। पर इस बार सूरमा को सिर्फ़ इस हफ़्ते की रिलीज़ फिल्मों से ही नहीं बल्कि 29 जून को रिलीज़ हुई रणबीर कपूर की संजू के तूफ़ानी गति से चल रहे बॉक्स ऑफ़िस कलेक्शन का भी सामना करना पड़ेगा। संजू इस हफ़्ते भी तगड़ा बिज़नेस करेगी ये दावा पहले ही कर दिया गया है। दिलजीत दोसांझ की पिछली फिल्म वेलकम टू न्यूयॉर्क ने बॉक्स ऑफ़िस पर दो करोड़ 38 लाख का कारोबार किया था जबकि अनुष्का शर्मा के साथ आई फिल्लौरी ने 27 करोड़ 10 लाख रूपये का बिज़नेस किया था।